DEMCO เผยโรงไฟฟ้าพลังงานลมเขาค้อกำลังการผลิต 60MW เริ่ม COD แล้ว
DEMCO เผยโรงไฟฟ้าพลังงานลมเขาค้อกำลังการผลิต 60MW เริ่ม COD แล้ว ตั้งแต่ 5 ส.ค.59
9 ส.ค. 2559

นายไพฑูรย์ กำชัย เลขานุการบริษัท บริษัท เด็มโก จำกัด (มหาชน) หรือ DEMCO ระบุว่า โรงไฟฟ้าพลังงานลมเขาค้อ ขนาดกำลังการผลิต 60 เมกะวัตต์ ของบริษัท เขาค้อ วินด์ พาวเวอร์ จำกัด ที่ DEMCO ถือหุ้น 14.29% ขณะนี้การก่อสร้างแล้วเสร็จและโครงการได้จำหน่ายกระแสไฟฟ้าเชิงพาณิชย์ (COD) เรียบร้อยแล้วตั้งแต่ วันที่ 5 ส.ค.59
ทั้งนี้ DEMCO ได้รับสัญญาจ้างก่อสร้างโรงไฟฟ้าดังกล่าว โดยมีขอบเขตงานออกแบบ จัดหาก่อสร้าง ติดตั้ง ระบบไฟฟ้าใต้ดิน สถานีไฟฟ้า 115/22 เควี สายส่งแรงสูง 115 เควี ระยะทาง 45 กิโลเมตร รวมถึงงานก่อสร้างฐานเสากังหันลม 24 ฐาน และถนนภายในโครงการ 16 กิโลเมตร สถานที่ก่อสร้าง  ต.ทุ่งสมอ อ.เขาค้อ จ.เพชรบูรณ์